Nr. L 178/78 De Europæiske Fællesskabers Tidende 12. 7. 94 KOMMISSIONEN KOMMISSIONENS BESLUTNING af 8. juli 1994 'om visse beskyttelsesforanstaltninger over for toskallede bløddyr, havsnegle og pighuder fra Tyrkiet | (94/393/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 90/675/FØF af 10. december 1990 om fastsættelse af principperne for tilret- telæggelse af veterinærkontrollen for tredjelandsprodukter, der føres ind i Fællesskabet (!), senest ændret ved direktiv 92/118/EØF (?), særlig artikel 19, stk. 1, og ud fra følgende betragtninger : Der er flere gange blevet påvist et toksin (DSP) i toskal- lede bløddyr med oprindelse i Tyrkiet ved disses indførsel i EF; den påviste toksinmængde kan udgøre en stor fare for folkesundheden ; det er nødvendigt hurtigt at vedtage beskyttelsesforanstaltninger på EF-plan ; da der ikke er modtaget sundhedsgarantier fra de tyrkiske myndigheders side, er det nødvendigt at forbyde indførslen af toskallede bløddyr, havsnegle og pighuder fra Tyrkiet — VEDTAGET FØLGENDE BESLUTNING: Artikel 1 Medlemsstaterne forbyder indførsel af partier af toskallede bløddyr, havsnegle og pighuder med oprindelse i Tyrkiet. Artikel 2 Medlemslandene ændrer de foranstaltninger, der anvendes ved import med henblik på at gøre disse i overensstem- melse med denne beslutning. De fremsender meddelelse herom til Kommissionen. Artikel 3 Denne beslutning er i kraft indtil den 30. oktober 1994. Artikel 4 Denne beslutning er rettet til medlemsstaterne. Udfærdiget i Bruxelles, den 8. juli 1994. På Kommissionens vegne René STEICHEN Medlem af Kommissionen () EFT nr. L 373 af 31. 12. 1990, s. 1. (?) EFT nr. L 62 af 15. 3. 1993, s. 49.